बीजेपी की मुस्लिम नेता का दावा- हिंदुओं के समारोह में शामिल हुई तो मकान मालिक ने घर खाली करने के लिए कहा  
बीजेपी की मुस्लिम नेता इशरत जहां का दावा
हिंदुओं के समारोह में शामिल हुई तो मकान मालिक ने घर खाली करने को कहा
कहा- मुझे जान से मारने की धमकियां मिल रही हैं
भारतीय जनता पार्टी (BJP) नेता इशरत जहां (Ishrat Jahan) से उनके मकान मालिक ने हावड़ा स्थित उनका घर खाली करने के लिए कहा है, क्योंकि उन्होंने कथित रूप से हिंदुओं के धार्मिक समारोह में शिरकत की थी. इशरत जहां का कहना है, "लोगों की बहुत बड़ी भीड़ मेरे घर के बाहर इकट्ठी हो गई थी, और मुझसे पूछा, मैं हनुमान चालीसा समारोह में हिजाब पहनकर क्यों गई थी. सभी ने कहा कि मुझे अपने आप यह घर छोड़ देना चाहिए, वरना वे मुझे ज़बरदस्ती घर से बाहर निकाल देंगे. मुझे जान से मारने की धमकियां मिल रही हैं. मैं सुरक्षा की मांग करती हूं. मैं अपने बेटे के साथ अकेली रहती हूं, मेरे साथ कभी भी कुछ भी हो सकता है."
BJP leader Ishrat Jahan: Everyone said I should leave the house on my own else they will be push me out of the house forcefully. I am receiving death threats. I demand protection. I live alone with my son, anything can happen to me anytime.” (17.07.2019) #WestBengalpic.twitter.com/j2JHAZJttD
इससे पहले यूपी के अलीगढ़ से एक बड़ा ही अजीब मामला सामने आया था. यहां कथित तौर पर एक मुस्लिम महिला को बीजेपी की सदस्यता लेने के चलते उसके मकान मालिक ने घर खाली कर देने के लिए कह दिया था.
महिला ने इस मामले में पुलिस में शिकायत दर्ज कराई थी. महिला ने कहा था, 'मैं भाजपा में शामिल हुई, जब मेरे मकान मालिक को पता चला तो उसने मेरे साथ दुर्व्यवहार किया है और मुझे तुरंत मकान खाली करने के लिए कह दिया.'